เรียน ท่านผู้เกี่ยวข้อง

เรื่องร้องเรียนปัญหาตึกแถวเลขที่ 265

ข้าพเจ้าขอเรียนให้ทราบถึงปัญหาต่อเนื่องจากตึกแถวเลขที่ 265  ตามที่ข้าพเจ้าได้ร้องเรียนไปก่อนหน้านี้ และได้รับการตอบรับจากฝ่ายโยธา เขตธนบุรี กทม. เมื่อวันที่ 14 ส.ค. 67 นั้น ปรากฏว่าวันนี้เจ้าของตึกแถวได้ฝ่าฝืนคำสั่งโดยสั่งให้ช่างทำงานต่ออย่างเสียงดัง  ข้าพเจ้าได้แจ้งสายตรวจ สน.บุปผาราม 2 ซึ่งสายตรวจได้ตรวจสอบพื้นที่และรับทราบเรื่องดังกล่าว  อย่างไรก็ตาม เจ้าของตึกแถว 265 ได้ยืนยันว่าจะฝ่าฝืนคำสั่งของเขตธนบุรี และยอมรับผลทางกฎหมายที่จะเกิดขึ้น

ข้าพเจ้าได้โทรศัพท์ติดต่อนายช่างโยธาที่รับผิดชอบ แต่ไม่สามารถติดต่อได้  จากนั้นสายตรวจได้เข้าไปตักเตือนเจ้าของตึกแถว 265  แต่เมื่อคืนเวลาประมาณ 19.15 น. เจ้าของตึกแถว 265 และลูกชายได้ทำการคุกคาม รังควาญ และทำลายทรัพย์สินของข้าพเจ้าด้วยการขว้างปา โยน สิ่งของต่าง ๆ พร้อมด่าทอเสียงดัง  ข้าพเจ้าไม่ได้ตอบโต้แต่อย่างใด จนสายตรวจมาถึงพื้นที่  จากนั้นข้าพเจ้าจึงไปแจ้งความที่ สน.บุปผาราม  

จึงเรียนมาเพื่อทราบ และขอให้หน่วยงานที่เกี่ยวข้องดำเนินการแก้ไขปัญหาให้ยุติโดยเร็วที่สุด  เพื่อให้ชาวบ้านเห็นว่าหน่วยงานของรัฐสามารถจัดการปัญหาได้ และไม่เป็นเยี่ยงอย่างให้ชาวบ้านทำตาม